Goodbye, Mr. Chips (film, 1969)

***Goodbye, Mr. Chips*** () je američki filmski mjuzikl snimljen 1969. godine u režiji Herberta Rossa, kome je to predstavljao režijski debi. Predstavlja adaptaciju istoimenog romana britanskog pisca Jamesa Hiltona, odnosno remake Istoimenog britanskog crno-bijelog filma iz 1939. godine. Naslovni protagonist, čiji lik tumači Peter O'Toole, je Arthur Chipping, konzervativni i uštogljeni, ali u suštini dobronamjerni nastavnik latinskog u elitnoj britanskoj školi. Radnja prati četrdeset godina njegove karijere, pri čemu je poseban naglasak stavljen na neobičnu ljubavnu vezu i brak sa slobodoumnom zabavljačicom Katherine (čiji lik tumači Petula Clark), a koja će tragično završiti za vrijeme Drugog svjetskog rata.

Američki studio MGM je planove da *Goodbye, Mr. Chips*, koji se često navodi kao jedan od najboljih filmova predratne britanske kinematografije, adaptira za mjuzikl, imao još 1951. godine. Poticaj da se oni pretvore u stvarnost su tek sredinom 1960-ih, kada je niz raskošnih mjuzikala poput *[[Mary Poppins (film)|Mary Poppins]]*, *[[My Fair Lady (film)|May Fair Lady]]* i *[[Moje pjesme, moji snovi (film, 1965)|Moje pjesme, moji snovi]]* donosio veliki profit velikim studijima. Kao autor scenarija je angažiran ugledni britanski pisac Terence Rattigan, koji je u značajnoj mjeri promijenio predložak - osim što je vrijeme radnje pomaknuto 30-40 godina unaprijed, daleko veći je naglasak dan na vezu protagonista sa svojom ženom. Produkciju su, međutim, odgađali problemi sa castingom i režiserima. Tako su dvije glavne uloge su originalno trebali igrati Richard Burton i Samantha Eggar, a film režirati Vincente Minelli; Minellija je, pak, zamijenio Gower Champion koji je prvo Eggar zamijenio sa Lee Remick, a potom, duboko impresioniran njenim nastupom u *[[Finian's Rainbow (film, 1968)|Finian's Rainbow]]* angažirao Petulu Clark; na to je reagirao Burton, napustivši projekt i izjavivši da neće "nastupati sa pop pjevačicom". Umjesto njega je ulogu preuzeo O'Toole, a kada je i Champion napustio projekt, režiju je preuzeo Ross, originalno angažiran kao koreograf.

Kada je film konačno prikazan u kino-dvoranama, kritike su uglavnom bile mlake, iako su O'Toole (koji je nastupio zajedno sa tadašnjom suprugom Siân Phillips u ulozi Katherine prijateljice) i Clark dobili brojne pohvale. Bračni par će sljedeće godine za svoje nastupe osvojiti Zlatni globuse. Publika je, međutim, prema filmu bila daleko manje sklona. Razlog je prije svega bio u tome što se prethodnih godina ukus i sastav kino-publike dramatično promijenio, odnosno što su mlađe generacije bile neprijateljski nastrojene prema mjuziklima nalik na one u kakvima su uživali njihovi roditelji. Dodatne je probleme filmu načinila i izuzetna dužina od tri sata, a zbog koje je izbačen niz scena koje je zbivanja u filmu učinio teško razumljivim.

*Goodbye, Mr. Chips* je kasnije dva puta ekraniziran na britanskoj televiziji.

## Uloge
* Peter O'Toole ... Arthur Chipping, MA (Oxon), nastavnik latinskog
* Petula Clark ... Katherine Bridges
* Michael Redgrave ... direktor Brookfielda, MA (Oxon)
* Siân Phillips ... Ursula Mossbank
* Michael Bryant ... Max Staefel, MA (Oxon), nastavnik njemačkog
* George Baker ... Lord Sutterwick
* Alison Leggatt ... Direktorova žena
* Clinton Greyn ... Bill Calbury
* Michael Culver ... Johnny Longbridge
* Jack Hedley ... William Baxter

## Reference

## Vanjske veze
* 
* ''Goodbye, Mr. Chips'' at the official Petula Clark website